Majalisa ta tara: Abinda nasarar Lawan da Gbajabiamila ke nuni - Dogara ▷ Legit.ng
Majalisa ta tara: Abinda nasarar Lawan da Gbajabiamila ke nuni - Dogara
6 days ago 1087 views by Abdurrauf Aliyu
Yakubu Dogara, tsohon kakakin majalisar tarayya, ya taya sanata Ahmad Lawan da dan majalisa Femi Gbajabiamila murnar nasarar da suka samu na darewa kujerar shugabancin majalisar dattawa da kakakin majalisar wakilai.
Dogara ya kuma taya sanata Ovie Omo-Agege da dan majalisa Ahmed Idris Wase murnar samun nasarar darewa kujerun mataimakin shugaban majalisar dattawa da mataimakin kakakin majalisar tarayya
A jawabin da ya fitar ta bakin mai magana da yawunsa, Turaki Hassan, a ranar talata, Dogara ya bayyana nasarar sababbin shuwagabannin majalisar a matsayin abinda mafi rinjayen sanatoci da yan majalisu ke so.
Karanta wannan: Majalisa: Bukola Saraki ya yi wa Lawan da Gbajabiamila nasiha
Dogara wanda ya kayar da Gbajabiamila a zaben kakakin majalisar wakilai a 2015, ya roki Allah ya taya sababbin shuwagabannin riko.
Tsohon kakakin majalisar, ya kara tabbatar da kudirinsa na taimakawa majalisar ta tara wajen ganin an tabbatar da akidu na dimukaradiyya don kawo cigaba a Najeriya.
Bayanin na cewa “Ina fatan majalisar ta tara, karkashin shuwagabanninta zasu karfafa cigaban da majalisa ta takwas ta samar har ma su dara ta.”
Yakubu Dogara ya kara da cewa “Muna rokon Allah ya basu iko da karfin gudanar da sha'anin majalisun guda biyu su kuma bada gudunmuwarsu wajen cigaban kasar nan, kuma a shirye nike da in basu gudunmuwa a koda yaushe.”
Top ten richest club in the world Mikel Obi net worth Weavon styles Dangote children GLO customer care
Atiku na da damar ya kalubalanci sakamakon zaben 2019 - Jonathan